Lillebror Northug: - Petter bommet på formtoppen
- Jeg tror at han kom i form litt sent. Han hadde mye å gå på under VM. Du så på ham at det ikke var en Petter skikkelig på hugget, men han kom etter hvert i mesterskapet og ble enda råere. Kanskje bommet han en uke med formen, sier han til VG. Verdenscupvinneren har klart å mobilisere bedre enn sine konkurrenter i etterkant av mesterskap.Forklaringen er enkel: Fokus. - Det handler bare om å være skjerpet. Det er få uker igjen av sesongen etter VM, og klarer du å finne motivasjon til å gå fort, så er ofte det godt nok. Som regel er folk slitne og lei, og da er det lettere å oppnå gode resultater, sier Petter Northug til VG. Nå kan han imidlertid senke seg noen hakk og reise hjem for å feire en av sine beste sesonger i karrieren på særegent vis. - Feiringen blir det å sette kula midt på bordet og høre hva den sier. Det er bare å gni litt på den, så får du opp fine bilder, sier Northug spøkefullt.Sesongen er likevel ikke helt over for Northug. Først deltar Petter på et sponsorarrangement i Hemsedal, deretter del to av NM 5. og 6. april. - Jeg går lagsprinten sammen med Tomas. Kanskje går jeg også femmila om kroppen føles god nok, sa Northug, som også skal gå turløpet Skarverennet i april.
Tomas Northug (22) mener storebror bommet litt på formtoppen under årets sesong.